**Ralph Peters** (s. 19. kesäkuuta 1952 Pottsville, Pennsylvania) on yhdysvaltalainen everstiluutnantti evp, kirjailija ja kommentaattori. Hän on kirjoittanut sekä tietokirjallisuutta että fiktiota. Useat hänen romaaneistaan voidaan laskea "teknotrillereiksi". Hän on käyttänyt kirjoittajana myös salanimeä *Owen Parry*.

Peters palveli yli 20 vuotta Yhdysvaltain maavoimissa ja erikoistui tiedustelualalla Venäjään.

Ensimmäisen romaaninsa (*Bravo Romeo*) Peters kirjoitti vuonna 1981. Hänen vuoden 1989 romaaninsa *Red Army* käsitteli Neuvostoliiton hyökkäystä Nato-maihin puna-armeijan näkökulmasta. Teoksesta tuli bestseller. Vuonna 1991 julkaistu *The War in 2020* puolestaan kuvasi lähitulevaisuutta ja hajoavaa Neuvostoliittoa, jota vaivaa Japanin aseistamien islamilaisten tasavaltojen kapinaliike. Petersin ensimmäinen tietokirja *Fighting for the Future* julkaistiin vuonna 1999.

Useissa yhdysvaltalaisissa lehdissä ja julkaisuissa on julkaistu Petersin kirjoituksia. Näihin lukeutuvat ainakin *New York Post*, *USA Today*, *The Wall Street Journal* ja *The Washington Post*.

Näkemyksiä
----------

Haastattelussaan Public Broadcasting Service -televisioverkon ohjelmassa *The Future of War* vuonna 2000 Peters kritisoi Yhdysvaltain asevoimien prioriteettejä ja sanoi kannakseen, että Yhdysvaltain laivasto oli tehtäviinsä nähden ylimitoitettu, kun taas maavoimat kärsivät resurssipulasta ja vaikeasti siirreltävistä asejärjestelmistä. Hän myös arvioi F-22 Raptor -hävittäjän olevan varojen haaskausta, koska se oli suunniteltu ilmataistelukoneeksi, eikä Yhdysvaltain voitu odottaa käyvän ilmataisteluja viholliskoneita vastaan.

Vuonna 2013 Peters kertoi *The Jewish Press* -lehden haastattelussa uskovansa juutalais-kristillisen kulttuuripiirin olevan paras maailmassa. Hän myös kehui Yhdysvaltain juutalaisväestön myötävaikutusta maansa hyväksi ja paheksui arabimaiden kyvyttömyyttä konfliktinsa ratkaisuun Israelin kanssa.

Peters on joissakin mielipidekirjoituksissaan ilmaissut kannattavansa ennaltaehkäisevää ydiniskua Pohjois-Koreaa vastaan ja rinnastanut maan natsi-Saksaan.

Peters toimi ajoittain uutiskanava Fox Newsin kommentaattorina noin kymmenen vuoden ajan. Hän lopetti yhteistyönsä kanavan kanssa maaliskuussa 2018 ja luonnehti sitä presidentti Donald Trumpin hallinnon "propagandakoneeksi", joka esitti epätosia väitteitä muun muassa FBI:stä, oikeuslaitoksesta ja tiedusteluvälineistä.

Bibliografia
------------

Lähde:

### Fiktio

|  |  |  |
| --- | --- | --- |
| * *Bravo Romeo* (1981)
* *Red Army* (1989)
* *The War in 2020* (1991)
* *Flames of Heaven* (1993)
 | * *The Perfect Soldier* (1995)
* *Twilight of Heroes* (1997)
* *The Devil's Garden* (1998)
* *Traitor* (1999)
 | * *The War After Armageddon* (2009)
* *The Officers' Club* (2011)
* *Darkness at Chancellorsville* (2019)
 |

#### *Battle Hymn Cycle*

|  |  |
| --- | --- |
| * *Cain at Gettysburg* (2012)
* *Hell or Richmond* (2013)
* *Valley of the Shadow* (2015)
 | * *The Damned of Petersburg* (2016)
* *Judgment at Appomattox* (2017)
 |

### Tietokirjallisuus

|  |  |  |
| --- | --- | --- |
| * *Fighting for the Future: Will America Triumph?* (1999)
* *Beyond Terror: Strategy in a Changing World* (2002)
* *Beyond Baghdad* (2003)
 | * *New Glory* (2005)
* *Never Quit the Fight* (2006)
* *Wars of Blood and Faith* (2007)
 | * *Looking For Trouble* (2008)
* *Endless War* (2010)
* *Lines of Fire* (2011)
 |

Lähteet
-------

* Elhefnawy, Nader: *The Military Techno-Thriller: A History*, 2019 (englanniksi)

### Viitteet

1. 1 2 3  Authors: Peters, Ralph *Science Fiction Encyclopedia*. Viitattu 24.5.2020. (englanniksi)
2. 1 2 3  Ralph Peters *Fantastic Fiction*. Viitattu 19.5.2020. (englanniksi)
3. ↑  Elhefnawy 2019, s. 113
4. 1 2  Fox News Analyst Quits, Calling Network a ‘Propaganda Machine’ *The New York Times*.  20.3.2018. Viitattu 19.5.2020. (englanniksi)
5. ↑  Elhefnawy 2019, s. 158
6. ↑  The War in 2020 *Kirkus Reviews*.  (englanniksi)
7. 1 2 3 4  Lehmann, Sara: The World According To Ralph Peters *The Jewish Press*.  5.6.2013.  (englanniksi)
8. 1 2  Interviews - Ralph Peters *PBS*.  (englanniksi)
9. ↑  Gottfried, Paul: No, It’s Not ‘Moral Relativism’ To Oppose Nuking North Korea *The American Conservative*.  11.9.2017. Viitattu 19.5.2020. (englanniksi)
10. ↑  Battaglio, Stephen: Lt. Col. Ralph Peters says he’s ‘ashamed’ of Fox News and leaves his role as analyst *Los Angeles Times*.  20.3.2018. Viitattu 19.5.2020. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Ruotsi
* Japani
* Korea
* Alankomaat
* Puola

 |
|  |
| Muut | 
* IdRef

 |

 |